da en da nl ca da da de es da da da da da da da da da da da da da da da da da da da da da en da nb da en nb it da nb da ca nb da ca da da de da da da da da da da da da da da da da nl da en da da es nl da
DI: Nedtur for erhvervsvenligheden i Kerteminde | DI Fyn
1.9.2021 19:30:00 CEST | DI Fyn
Kerteminde rykker endnu tættere på bunden i Lokal Erhvervsvenlighed 2021. Kun virksomhederne på Bornholm og i Dragør oplever en ringere erhvervsvenlighed. Det er især kommunikationen mellem kommune og virksomheder og stor utilfredshed med skatter, afgifter og gebyrer og infrastrukturen, der banker Kerteminde helt ned på en 91. plads i DI’s store undersøgelse af erhvervsvenligheden i danske kommuner.
Nordfyns Kommune er tilbage i top 10 på landsplan og en sikker fynsk mester i DI’s undersøgelse. Når man kigger på alle fynske kommuner under ét holder de lige præcist status quo i bedømmelsen af erhvervsvenlighed i år sammenlignet med sidste år.
- Det er dejligt at se, at Nordfyns Kommune er tilbage i top ti og for andet år i træk er blevet fynsk mester i erhvervsvenlighed. Oveni den flotte placering er Nordfyns Kommune også danmarksmester, når det handler om brug af private leverandører. Sammen med en flot fremgang for Svendborg Kommune, som nu er nr. 36 og har overhalet Nyborg, er det solstrålehistorierne fra Fyn, siger Poul Strandmark.
Nordfyns og Svendborg kommune ligger også i top 10, målt på sagsbehandling og information og dialog med kommunen. Ingen andre fynske kommuner opnår at komme i top 10 i en af de 10 kategorier.
Faaborg-Midtfyn fortsætter fremgangen fra sidste år, mens Assens er faldet en smule, og Nyborg nu er rykket væk fra den bedste tredjedel og nu tredjebedst på Fyn. I forhold til de tre andre store byer, Aalborg, Aarhus og København er kun København dårligere end Odense. Kerteminde får igen-igen hug og er nu nr. 91 ud af 93 deltagende kommuner. Gennemsnitligt set har de fynske kommuner størst udfordring med ”Arbejdskraft” og ”Infrastruktur”.
- Det er også super godt gået af Svendborg Kommune at fortsætte fremgangen fra sidste år, og kommunen er nu nr. 2 i vores område, siger Poul Strandmark.
- Men når vi kigger på emner som adgang til kvalificeret arbejdskraft eller ønsker om en bedre infrastruktur, oplever virksomhederne fortsat store udfordringer på hele Fyn.
- Det har vi talt om og drøftet, før coronaen ramte os, og det skal vi så fortsætte med også i den kommende tid. Jeg håber, at vi i år også kan få fokus på mange andre af virksomhedernes rammevilkår og hørt mere om, hvad vores politikere har på hylderne, når vi skal til kommunalvalg til november.
- Det er afgørende for udviklingen på Fyn, at vi har erhvervsvenlige og serviceorienterede kommuner, så vi kan fastholde og udvikle og tiltrække nye virksomheder. Virksomhederne er fundamentet for arbejdspladser og dermed også indtægter til kommunerne til borgernes velfærd. Vi er nødt til at få fundamentet til at fungere bedre på erhvervsområdet, siger Poul Strandmark.
FAKTA OM LOKAL ERHVERVSVENLIGHED 2021
DI’s undersøgelse, Lokal Erhvervsvenlighed 2021, er Danmarks største undersøgelse af kommunernes erhvervsvenlighed. Det er 12. år i træk DI laver en undersøgelse af den lokale erhvervsvenlighed.
Årets undersøgelse adskiller sig fra de tidligere undersøgelser. Efter sammenlægningen af Dansk Industri og Dansk Byggeri er der blevet udarbejdet en helt ny undersøgelse med udgangspunkt i de to organisationers tidligere undersøgelser.
7.770 virksomheder indenfor DI’s brancher, blandt andet fremstilling, byggeri, transport, fødevarer, engroshandel, rådgivning og service har svaret på undersøgelsen.
Undersøgelsen er sammensat af tre typer af indikatorer: Et spørgeskema til virksomheder, et spørgeskema til kommunaldirektører og statistik.
Resultaterne er opdelt i ti kategorier, der belyser forskellige centrale områder i de lokale erhvervsvilkår. Dette gør det muligt at se, hvordan kommunerne klarer sig på forskellige områder og ikke kun samlet set.
93 ud af landets 98 kommuner er inkluderet i undersøgelsen. De fem mindre kommuner Samsø, Langeland, Ærø, Læsø og Fanø deltager ikke, da det ikke er muligt at indhente et tilstrækkeligt antal svar i disse kommuner.
Følg Dansk Industri på:
For yderligere oplysninger kontakt chefkonsulent Steen Høygaard, sth@di.dk, tlf. 7216 0124 eller pressekoordinator Bo Hjuler, boh@di.dk, tlf. 3377 3819.
Information om DI Fyn
For yderligere information om DI Fyn:
Tlf. 7216 0124, mobil 2566 6317
Følg pressemeddelelser fra DI Fyn
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Fyn
Nordfyn er igen fynsk mester i erhvervsvenlighed6.9.2022 19:30:00 CEST | Pressemeddelelse
I Dansk Industris årlige, landsdækkende undersøgelse Lokal Erhvervsvenlighed fastholder Nordfyns Kommune i år positionen som fynsk mester. Ovenikøbet er kommunen også dansk mester i information og dialog med virksomhederne. I det hele taget opnår Nordfyns Kommune imponerende placeringer i rigtigt mange af kategorierne i årets undersøgelse – herunder en ”sølvmedalje” for den kommunale sagsbehandling.
Svendborg går lidt tilbage i ny DI-undersøgelse6.9.2022 19:30:00 CEST | Pressemeddelelse
Svendborg Kommune kunne ikke helt holde sidste års fremgang, men er trods alt tredje bedst på Fyn, viser Dansk Industris undersøgelse Lokal Erhvervsvenlighed 2022. Kommunen er nu nr. 40 på landsplan.
Nyborgs erhvervsvenlighed falder for 4. år i træk6.9.2022 19:30:00 CEST | Pressemeddelelse
Dansk Industris årlige, landsdækkende undersøgelse Lokal Erhvervsvenlighed 2022 viser, at Nyborg Kommunes tidligere flotte placeringer nu er forvandlet til en placering som nr. 58 på landsplan. Det er en nedgang på 21 pladser i forhold til sidste år.
Odense kravler op i DI-undersøgelse om erhvervsvenlighed6.9.2022 19:30:00 CEST | Pressemeddelelse
Odense Kommune kravler to pladser op og er nu placeret som nr. 72 i Dansk Industris årlige, landsdækkende undersøgelse Lokal Erhvervsvenlighed.
Erhvervsvenligheden i Kerteminde får bundplacering i DI-undersøgelse6.9.2022 19:30:00 CEST | Pressemeddelelse
Dansk Industris årlige, landsdækkende undersøgelse af Lokal Erhvervsvenlighed viser i år, at Kerteminde Kommune har taget de sidste to trin ned af trappen, og nu er den kommune i landet, som er mindst erhvervsvenlig.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022